Cuneiform Tablet Kt 92/k 369 (AKT 11a 85)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi₄-ma um-ma šu-sú-en₆ ù lu-zi-na-ma mì-ma a-wa-tám ma-ší-iḫ-tám e tá-áš-me-ma li-bi-kà e ip-ri-id a-na-kam DUMU ú-zu-a i-na lá i-dí-im šu-um-kà iz-ku-ur-ma um-ma šu-ut-ma 12 GÍN a-mu-tám iš-té-en i-ba i ba-ri-ku-nu iq-bi₄-a-ma ù a-na-ku a-na ḫi-ir-du pì-i a-dí-in kà-ru-um is-ni-iq-šu-ma um-ma šu-nu-ma ke-e a-wa-tám ša iš-té-en a-na É.GAL-lim tù-bi₄-il₅ um-ma šu-ut-ma a-dí 5 u₄-me a-wa-tám ú-kà-sà šu-ma lá uk-ta-sà a-wi-lam a-za-ka-ra-ku-nu-tí šu-um-kà mì-ma lá iz-kur